
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T A R A R E

privind aprobarea Regulamentului privind instituirea, stabilirea si utilizarea taxelor speciale in vederea asigurării funcţionarii serviciilor publice locale

           Consiliul local al muncipiului Focşani , judeţul Vrancea , întrunit in sedinta ordinara,

· analizând proiectul de hotărâre iniţiat de primarul municipiului Focşani, prin care se propune aprobarea Regulamentului privind instituirea, stabilirea si utilizarea taxelor speciale in vederea asigurării funcţionarii serviciilor publice locale, raportul intocmit de Direcţia economica înregistrat la nr. 12194/13.02.2007; 
· vazand avizul favorabil al Comisiei pentru buget, finanţe, investiţii, libera iniţiativa, economic si servicii publice;

· in conformitate cu prevederile art.282 din Legea nr. 571/2003 privind Codul Fiscal, cu modificarile si completarile ulterioare, precum si art. 30 din Legea nr.273/2006 privind finantele publice locale, cu modificarile si completarile ulterioare;
· in baza art.38 alin (1) si (2) lit.”b”,lin (4) lit „c” precum si in temeiul art . 46 alin.(2), lit „c”  din Legea nr.215/2001 privind administraţia publica locala, cu modificările si completările ulterioare ;

                                                       HOTARASTE:

               Art. 1  Se aproba Regulamentul privind instituirea, stabilirea si utilizarea taxelor speciale in vederea asigurării funcţionarii serviciilor publice locale conform anexei care face parte din prezenta hotărâre.

               Art. 2 Cu data prezentei se abroga prevederile Hotărârii Consiliului Local nr. 26/24.02.2004.

               Art. 3 Prezenta hotărâre va fi comunicata de către serviciul administraţie publica locala compartimentelor, serviciilor si Primarului municipiului Focşani, conform legii, care va asigura executarea acesteia prin Direcţia economica, Serviciul public de impozite si taxe locale, Direcţia de dezvoltare servicii publice, Serviciul public de asistenta sociala .

          PRESEDINTE DE SEDINTA,

                                                                             CONTRASEMNEAZA:

        Ciubotaru Nitica                                                  SECRETARUL MUNICIPIULUI FOCSANI

    Eduard Marian Corhana     

Municipiul Focşani, 27 februarie 2007                                                      

Nr. 31             

ROMANIA                                                         Anexa la Hotărârea nr. 31

    JUDETUL VRANCEA                                          din 27 februarie 2007

MUNICPIUL  FOCSANI

   CONSILIUL LOCAL

R E G U L A M E N T

privind instituirea, stabilirea si utilizarea taxelor speciale in vederea asigurării funcţionarii serviciilor publice locale

CAPITOLUL I 

DISPOZITII GENERALE

         Art.1. Prezentul Regulament stabileste cadrul general in care Consiliul Local al Municipiului Focsani poate adopta taxe speciale pentru functionarea unor servicii publice locale  create in interesul persoanelor fizice si juridice. 

        Art. 2 Serviciile publice locale pentru care se pot institui taxe speciale, potrivit prezentului regulament, sunt acele servicii publice locale oferite de institutii/servicii publice de interes local in interesul comunitatii, prestate pentru persoane fizice si juridice interesate sa beneficieze de acestea.

CAPITOLUL II

DOMENIILE DE ACTIVITATE IN CARE SE POT INSTITUI TAXE SPECIALE
       Art. 3. Domeniile de activitate pentru care se pot institui taxe speciale sunt:

· servicii publice de gospodărire comunala

· iluminatul public

· salubrizarea localitatii 

· asigurarea curăţeniei , intretinerea parcurilor si spatiilor verzi

· intretinerea locurilor de joaca

· curăţarea si transportul zăpezii de pe caile publice

· dezinsecţia, dezinfecţia si deratizarea

· buna gestionare a deşeurilor

· gestionarea câinilor fara stăpân

· efectuarea de servicii publice  in cimitire

· servicii publice in pieţe , târguri si oboare 

· alte servicii ce privesc dezvoltarea economico-sociala si de locuinţe

· servicii publice de asistenta sociala

· servicii publice de cultura, recreere si religie

· alte servicii publice create in interesul persoanelor fizice si juridice 

CAPITOLUL III

CONDITII DE INSTITUIRE A TAXELOR SPECIALE 

           Art.4 Taxele speciale se vor institui numai in interesul persoanelor fizice si juridice care se folosesc de serviciile locale pentru care s-au instituit aceste taxe.

           Art.5 Taxele speciale se instituie la propunerea populaţiei, a agenţilor economici, a unitatilor de subordonare locala, a compartimentelor de specialitate ale Primariei municipioului Focsani, urmând ca acestea, după o analiza aprofundata privind necesitatea si eficienta aplicării lor sa fie supuse aprobării Consiliului Local.

            Art.6 Taxele speciale instituite trebuie sa îndeplinească anumite condiţii:

· sa se adreseze serviciului public pentru care au fost create

· sa se încaseze numai de la persoanele fizice sau juridice care se folosesc de serviciile locale

· sa asigure acoperirea cel puţin  a sumelor investite si cheltuielilor curente de intretinere si funcţionare a serviciului

· sa aibă baza legala – hotărârea consiliului local

· sa fie insusite de plătitori

· sa fie utilizate in acelaşi scop pentru care au fost infiintate

            Art.7 In procesul de stabilire a noi taxe speciale se va avea in vedere derularea următoarelor acţiuni:

· Colectarea propunerilor

· Evaluarea necesitaţii infiintarii taxei speciale

· Cine executa serviciul respectiv

· Stabilirea valorii taxei, a plătitorilor si a duratei de aplicare

· Justificarea valorii taxei 

· Obţinerea acordului persoanelor fizice si juridice plătitoare

· Stabilirea modului de colectare a taxei

· Stabilirea modului de evidenta a plătitorilor

· Utilizarea încasărilor in scopul pentru care a fost instituita taxa

· Prezentarea publica a raportului privind modul de utilizare a  sumelor încasate din aceasta taxa

           Art.8 Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii.

          Art.9 Taxele speciale se încasează numai de la persoanele fizice şi juridice care beneficiază de serviciile oferite de instituţia/serviciul public de interes local, potrivit regulamentului de organizare şi funcţionare a acesteia/acestuia, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.

          Art.10  Taxele speciale, se încasează într-un cont distinct, deschis în afara bugetului local, fiind utilizate în scopurile pentru care au fost înfiinţate, iar contul de execuţie al acestora se aprobă anual de Consiliul local al Municipiului Focsani.

           Art.11 Taxele speciale vor intra in vigoare numai dupa ce hotararile consiliului local prin care s-au aprobat vor fi aduse la cunostinta publica.

CAPITOLUL IV

MODALITATI DE CONSULTARE SI OBTINEREA ACORDULUI PERSOANELOR FIZICE SI JURIDICE , BENEFICIARE A SERVICIILOR PENTRU CARE SE INSTITUIE TAXELE SPECIALE

           Art.12  Proiectul de act normativ privind instituirea taxei speciale va fi publicat dupa cum urmeaza:

· prin afisare la sediul primariei intr-un spatiu special amenajat accesibil publicului

· prin comunicare catre mass media locala

· prin publicare pe site-ul oficial al Primariei municipiului Focsani ( www.focsani.info)

· prin transmiterea proiectul de act normativ catre reprezentantii persoanelor fizice si juridice

· prin transmiterea proiectul de act normativ catre toate persoanele ce au solicitat informatii 

           Art.13 Publicarea se va face cu cel putin 30 de zile inaintea supunerii proiectului de hotarare spre analiza , avizare si adoptare de catre Consiliul Local si va cuprinde irmatoarele elemente: 

· Proiectul de hotarare

· Raportul de specialitate privind necesitatea adopatarii actului normativ propus

· Termenul limita , locul si modalitatea in care cei interesati pot transmite in scris propuneri , sugestii, opinii, cu valoare de recomandare la proiectul supus dezbaterii

            Art.14 Termenul de primire a propunerilor, sugestiilor, opiniilor va fi de 10 zile de la aducerea la cunostinta publica a anuntului referitor la publicarea proiectului de hotarare.

           Art.15 Autoritatea publica va supune dezbaterii publice proiectul de hotarare initiat daca acest lucru se solicita in mod expres de catre persoanele fizice si juridice, in termen de cel mult 10 zile de la data solicitarii.

           Art.16 Daca nu se primesc opinii, sugestii, propuneri la proiectele de hotarari prin care se instituie taxe speciale, acestea vor fi supuse aprobarii consiliului local in forma propusa de initiator.

           Art.17 Hotararile consiliului local prin care se instituie o taxa speciala pot fi contestate in termen de 15 zile de la afişarea sau publicarea acestora. După expirarea acestui termen, Consiliul local  se întruneşte şi deliberează asupra contestaţiilor primite.

CAPITOLUL V

 DISPOZITII FINALE

            Art.11 Prevederile prezentului Regulament se aplica in mod corespunzător instituţiilor subordonate Consiliului local al municipiului Focşani.

                 PRESEDINTE DE SEDINTA,

                                                                     CONTRASEMNEAZA:

                     Ciubotaru Nitica                              SECRETARUL MUNICIPIULUI FOCSANI

 Eduard marian Corhana  










